
Zadeva: 
Javna obravnava osnutka Uredbe o spremembah in dopolnitvah Uredbe o izvajanju Uredbe (EU) o gostovanju v javnih mobilnih komunikacijskih omrežjih v Uniji (EVA 2015-3330-0071)
Na Ministrstvu za izobraževanje, znanost in šport smo pripravili osnutek Uredbe o spremembah in dopolnitvah Uredbe o izvajanju Uredbe (EU) o gostovanju v javnih mobilnih komunikacijskih omrežjih v Uniji (v nadaljnjem besedilu: osnutek uredbe), ki bo spremenila in dopolnila  veljavno Uredbo o izvajanju Uredbe (EU) o gostovanju v javnih mobilnih komunikacijskih omrežjih v Uniji (Uradni list RS, št. 55/2013; v nadaljnjem besedilu: veljavna uredba), sprejeto leta 2013, s katero se je zadostilo zahtevam takrat veljavnega besedila Uredbe (EU) št. 531/2012 Evropskega parlamenta in Sveta z dne 13. 6. 2012 o gostovanju v javnih mobilnih komunikacijskih omrežjih v Uniji (UL L št. 172 z dne 30. 6. 2012, str. 10; v nadaljnjem besedilu: Uredba 531/2012/EU).
Medtem pa je bila novembra 2015 na ravni EU sprejeta Uredba 2015/2120/EU Evropskega parlamenta in Sveta z dne 25. novembra 2015 o določitvi ukrepov v zvezi z dostopom do odprtega interneta in spremembi Direktive 2002/22/ES o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami ter Uredbe (EU) št. 531/2012 o gostovanju v javnih mobilnih komunikacijskih omrežjih v Uniji (UL L št. 310 z dne 26. 11. 2015, str. 1; v nadaljnjem besedilu: Uredba 2015/2120/EU). Uredba 2015/2120/EU, ki je neposredno uporabljiva, torej med drugim posega (dopolnjuje in spreminja) tudi v Uredbo 531/2012/EU, zato je zaradi omenjenega posega potrebno spremeniti in dopolniti tudi veljavno uredbo, s katero se bo novim zahtevam EU zakonodaje zadostilo.
Zainteresirano javnost pozivamo, da poda svoje morebitne pripombe in predloge glede osnutka uredbe najkasneje do vključno 24. marca 2016.

Strokovna, zainteresirana in druge javnosti








